विद्युत विभाग के जूनियर इंजीनियर शैलेंद्र कुमार ने बताया कि कार्य शुरू हो चुका है। नए ट्रांसफार्मर रखे जाने के लिए स्थान (ठीहा) बना लिया गया है। ट्रांसफार्मर आने पर उसको रखवाया जाएगा। उन्होंने बताया कि निबाड़ीकलां व ढकाताल का नए उपकेंद्रों के बनने पर इस उपकेंद्र से लोड भी कम हो जाएगा। उन्होंने बताया कि कस्बा की लाइनें अभी बदली जाएंगी जबकि ग्रामीण क्षेत्र के फीडरों से संबद्ध लाइनें दूसरे चरण में बदली जाएंगी।